《答高三十五留别便呈于十一》
唐代·李颀

累荐贤良皆不就，家近陈留访耆旧。韩康虽复在人间，

王霸终思隐岩窦。清冷池水灌园蔬，万物沧江心澹如。

妻子欢同五株柳，云山老对一床书。昨日公车见三事，

明君赐衣遣为吏。怀章不使郡邸惊，待诏初从阙庭至。

散诞由来自不羁，低头授职尔何为。故园壁挂乌纱帽，

官舍尘生白接z5.寄书寂寂於陵子，蓬蒿没身胡不仕。

藜羹被褐环堵中，岁晚将贻故人耻。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。